    PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 11 .03. 2008
Nr. Pl. x.33


                                                  AVIZ
asupra  propunerii legislative pentru  modificarea şi completarea Legii administraţiei publice locale nr.215/2001
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare,  cu propunerea  legislativă pentru modificarea şi completarea Legii administraţiei publice locale nr.215/2001, republicată, trimisă cu adresa nr.Pl.x.33 din 3 martie 2008,  înregistrată cu nr. 31/149 din 4 martie  2008. 
                 În conformitate cu dispoziţiile art.75 din Constituţia României, republicată şi ale art.92 alin. (8) pct.2 din Regulamentul Camerei Deputaţilor, republicat, Camera Deputaţilor este  primă Cameră sesizată.
                  Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  11 martie 2008.


         Membrii comisiei au examinat propunerea legislativă supusă avizării, expunerea de motive şi  avizul  negativ al Consiliului Legislativ nr.191 din 25.02.2008.  Cu prilejul dezbaterilor membrii Comisiei au constatat că sunt încalcate dispoziţiile art.116, 117 şi ale  art.120  din Constituţia României, republicată. 
        În urma dezbaterilor Comisia, în unanimitate, a hotărât avizarea  negativă a propunerii legislative .

         În raport de obiectul şi conţinutul său, propunerea legislativă face parte din categoria legilor organice.

